Раптоўнае зьяўленьне Віньнікавай, якая праз шэсьць месяцаў таямніча апынулася ў Лёндане, нічым не праясьніла справы. Абвінавачаная ў злоўжываньні публічнай маёмасьцю, зьняволеная, пасьля пасаджаная пад хатні арышт, яна невядома як здолела ўцячы ад ахоўнікаў. У Лёндане яна надавала шмат інтэрвію, у якіх так нічога і не патлумачыла. Ходзяць чуткі, што яна пайшла на нейкі кампраміс з рэжымам. Яе вызваленьне мела за мэту прыхаваць крымінальны характар іншых зьнікненьняў- цьвердзіць Гары Паганяйла, колішні адвакат Віньнікавай і Ганчара, прадстаўнік Беларускага Гельсынскага Камітэту. 